****

**ОУ „ Св.св. Кирил и Методий „ с. Равда, общ Несебър**

ул.”Черноморска „№1 ;e-mail:ou\_ravda@abv.bg; тел. 0554 66235

**ПРАВИЛНИК**

ЗА ДЕЙНОСТТА НА УЧЕНИЧЕСКИЯ СЪВЕТ

ОУ „СВ. СВ.КИРИЛ И МЕТОДИЙ „ С. РАВДА

**ЦЕЛИ:**

1.Да осъществява връзка между ученици – учители – училищно ръководство и родители.

2.Да защитава правата и интересите на учениците.

3.Да дава гласност на проблемите на учениците.

4.Да стимулира ангажираността в общоучилищния живот.

5.Да участва активно в дейности, свързани с личностното развитие и поемане на отговорност от страна на учениците.

**ЗАДАЧИ:**

1.Стимулиране на ангажираността на учениците в общоучилищния живот.

2.Изграждане на активна позиция към явленията и процесите в общността.

3.Активно участие в дейностите, насочени към личностно развитие и поемане на отговорност.

4.Обучаване в лидерски умения.

5.Представяне на ученическата общност на ОУс.Равда пред други институции.

6.Организиране на вътрешноучилищни изяви, конкурси и състезания.

**ЧЛЕНСТВО:**

1.Ученическото самоуправление в ОУ“Св.св. Кирил и Методий““ се организира на **ниво паралелка и ниво училище.**

2.Член на УС може да бъде всеки ученик от 4 до 7 клас, който отговаря на следните критерии:

А) ползва се с доверие и уважение сред съучениците и учители;

Б) способен е да поема отговорност;

В) не е допускал нарушения на ПДУ

Г) съпричастен е към училищния живот.

**НИВО ПАРАЛЕЛКА:**

3. Съставът на Ученическият съвет на **паралелката с**е избира по време на часа на класа от учениците, чрез тайно или явно гласуване в началото на учебната година.

4. Ученическият съвет на паралелката се състои от председател и двама членове

5. Ученическият съвет на паралелката има следните функции:

А) участва в планирането на тематиката в часа на класа;

Б) съдейства за спазване на правата на учениците;

В) участва активно в решаване на проблемите на паралелката;

Г) организира провеждането на дейностите на паралелката;

Д) координира дейностите с другите паралелки;

Е) организира и координира дейностите по проекти на паралелката;

Ж) участва в организирането на извънкласни и извънучилищни дейности;

З) се подпомага от класния ръководител.

6. Председателят на Ученическия съвет на паралелката е член на Училищния ученическия съвет. 7. При внасяне на предложение за наказание на ученик от класа, класният ръководител го съгласува с Ученическия съвет на паралелката. Ако има различие, се внасят и двете предложения.

**НИВО УЧИЛИЩЕ:**

8.Училищният ученически съвет (УУС) се състои от председателите на ученическите съвети на всяка паралелка от 4 до 7 клас.

9.УУС се ръководи от председател . Изборът е за срок от 1 година.

10.УУС има следните функции:

 - Свиква се най-малко веднъж в месеца;

 - Изработва и приема План за дейността и свой правилник;

 - Прави предложения пред Директора и Педагогическия съвет относно начините на упражняване на правата на учениците;

 - Мотивира учениците да участват активно в процеса на вземане на решения, касаещи училищния живот и ученическата общност;

 - Посредничи в разрешаването на възникнали проблеми, свързани с организацията и протичането на учебния процес или на извънкласните дейности;

 - Подпомага провеждането на дейностите на паралелките и общоучилищните изяви;

 - Работи по проекти съвместно с другите ученици, учителите, училищното ръководство и родителите;

11. УУС се подпомага от член на училищното ръководство на училището;

**ЗАДЪЛЖЕНИЯ:**

1. Да участва редовно в събранията на УУС.

2. Да изразява мнението на своите съученици.

3. Да спазва настоящия правилник.

4. Да изпълнявя решенията, взети на събрание на УУС.

5. Да съдейства за постигане на целите на УУС.

**ПРЕКРАТЯВАНЕ НА ЧЛЕНСТВО:**

1.Всеки член може да напусне Училищния ученически съвет по собствено желание с предварителна обосновка.

2.При системно неизпълнение на задачите, поставени от съвета.

3.Член на УУС, който извърши нарушение на Правилника за дейността на училището или законите на Република България, за което е предвидена санкция се лишава от членство.